केंद्रीय मंत्री अरुण जेटली ने तीन महीने के बाद गुरुवार को फिर से वित्त और कंपनी मामलों के मंत्रालय का कार्यभार सँभाल लिया। श्री जेटली का मई में गुर्दा प्रत्यारोपण हुआ था, जिसके कारण उन्हें आराम करने की सलाह दी गयी थी। इस दौरान श्री जेटली के स्थान पर रेल मंत्री पीयूष गोयल वित्त मंत्रालय का कामकाज देख रहे थे। श्री जेटली ने कामकाज सँभालने के तत्काल बाद मंत्रालय के वरिष्ठ अधिकारियों के साथ बैठकें की, जिसमें वित्त सचिव हसमुख अधिया भी मौजूद थे।